September | 2009 | Rosalind Franklin
Waar die keisers rus
September 23, 2009 in geskiedenis
Sleutelwoorde:1916, franz ferdinand, franz joseph I, grafkelder, habsburg, keiser, sakrofaag, sisi, vienna, wene
Ek het so gebrand van nuuskierigheid om die Imperiale grafkelder van die Habsburg-dinastie in Wene te sien dat ek soos 'n handsakdief tussen die mense tot voor die deur gewikkel en daar gestaan het.
Ek hoop dit is lekker donker, koud en grillerig daar binne. Kom nou gids, wys.
Heerlik morbied. Kan nie wag nie.
Die Habsburgs het die Oostenryk-Hongaarse ryk regeer vir eeue. Die grafkelder het die oorskot van 144 adellikes – waar onder 12 keisers en 18 keiserinne.
Die mense se ingewande en hart is verwyder en in 'n katedraal bewaar. Die Cappuchin-monnike sien om na die grafkelder.
Die laaste keiserin Zita van Bourbon-Parma is in 1989 ter ruste gelê en nog iemand, 'n direkte afstammeling het spesiale vergunning in 2008 gekry.
Die dinastie het natuurlik tot 'n einde gekom met die Eerste Wêreldoorlog – die probleem was ook een van die Habsburgs, Franz Ferdinand, wie se sluipmoord in Sarajevo in 1916 die oorlog begin het. Hy is nie in die grafkelder gegrawe nie, omdat sy vrou nie van die adelstand was nie en nie daar gegrawe kon word nie. Sy wens was om elders by haar te lê.
Die hele familie is na die oorlog verban, hulle het alles verloor. Die twee pragtige paleise alles en dit is tot nou toe nie terug gegee nie, en sal seker nooit nie.
Seker die heel mooiste is die sakrofaag van Keiserin Maria Theresa (13 Mei 1717 – 29 November 1780) , nou sy was 'n amazing vrou. Sy was die enigste vroulike regeerder ooit van die ryk, en sy het 16 kinders gehad met Francis III van Lorraine. Hulle huwelik was gelukkig en hul is saam gegrawe.
Die vrou wat haar help kyk het na haar kinders, en sekerlik ook 'n vriendin, lê in haar eie sakrofaag voor die egpaar – die enigste gewone burger in die kelder.
Maria en Francis se beelde kyk na mekaar en voor lê die kinderopasser.
Franz Joseph I het as koning van Oostenryk en Bohemia regeer van 1848 tot 1916, die laaste van die Habsburg se regerende keisers. Hy was ook koning van Hongarye sedert 1867. In 1853 het 'n sluipmoordenaar hom met 'n mes gesteek, maar sy uniform se hoë kraag het gekeer.
Hy was getroud met Elisabeth van Bavaria, of keiserin Sisi, soos sy oral bekend gestaan het. Mense was gek oor Sisi, en dit het gehelp dat sy mooi was. Dit lyk vir my of sy aan anoreksie gelei het, indien mens die geskiedenis lees.
In 1889 het hulle enigste seun kroonprins Rudolp selfmoord gepleeg.
In 1898 het 'n anargis op Sisi afgestorm waar sy in Geneva op 'n boot gewag het. Hy het haar met 'n skerp voorwerp reg in die hart gesteek. Sy het geval opgestaan en op die boot geklim, kort daarna het sy ineengesak en gesterf.
Die druk van haar korset op haar bors het die bloed vir 'n paar minute gekeer.
Franz Joseph, Sisi en Rudolp is almal in een kamer ter ruste gelê.
Sisi se sakrofaag
Die kerk is in 1147 in gebruik geneem in Wene ter ere van St. Stephens. Maar dit het lank geneem om hom so te kry, tot 1511.
Styl: Romanesk en Goties.
September 22, 2009 in wonder
As dit nou nie vir die sementpilaar was nie dan sou 'n mens vir 'n oomblikkie kon dink dit is nie 2009 in Wene nie.
Ek het vir my ma gevra om die pilaar uit die besige pad te skuif, maar sy wou soos gewoonlik, nie luister nie.
Die dokter-dokter tag
September 15, 2009 in goeters
Baie dankie vir julle almal, wat nie vir my en NetJane getag het nie. Tot so 'n mate dat ons genoodsaak was om vir ure en ure aaneen, laat in die nag met mekaar dokter-dokter te speel.
Ons het ook so uitgevind dat dit beide van ons se gunsteling speletjie is, al sedert ons 5 jaar oud is. (die vraag-tag)
Dit was so erg dat ons moes vra (volgens Vlam is dit iets weird om te doen) om getag te word. Steeds, het niemand ons getag nie.
Toe tag ek maar vir NetJane en sy vir my. Ek het tot die konklusie gekom dat niemand in ons belangstel nie. Baie dankie daarvoor.
Ek gaan nou tuin toe om wurms te eet – as ek enige kan kry. Dalk kruip hulle vandag weg, as hulle weet wat goed is vir hulle, die fokkirs.